దిలీప్ పాండే

దిలీప్ పాండే ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2020 ఢిల్లీ శాసనసభ ఎన్నికలలో తిమర్‌పూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
దిలీప్ పాండే  ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఆమ్ ఆద్మీ పార్టీ స్క్రీనింగ్ కమిటీ సభ్యుడిగా, జనవరి 2014లో దేశ రాజధానిలో రాజకీయ కార్యకలాపాలకు కార్యదర్శిగా, జూలై 2014లో ఢిల్లీ యూనిట్ కన్వీనర్‌గా, 2014లో ఆమ్ ఆద్మీ పార్టీ అధికారిక ప్రతినిధిగా నియమితుడై 2017 ఢిల్లీ మున్సిపల్ ఎన్నికల్లో ఆప్ మెజారిటీ సాధించకపోవడంతో 2017 ఏప్రిల్‌లో కన్వీనర్‌ పదవికి రాజీనామా చేశాడు.MCD Election Results 2017: AAP's Dilip Pandey Quits Over Loss, Asks Arvind Kejriwal To Pick New Man

దిలీప్ పాండే 2019 సార్వత్రిక ఎన్నికలలో ఢిల్లీ ఈశాన్య లోక్‌సభ నియోజకవర్గానికి ఆమ్ ఆద్మీ పార్టీ ఇన్‌ఛార్జ్‌గా నియమితుడయ్యాడు. ఆయన 2020 ఢిల్లీ శాసనసభ ఎన్నికలలో తిమర్‌పూర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సురీందర్ పాల్ సింగ్‌పై 24,144 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన మార్చి 2020లో ఢిల్లీ శాసనసభలో ఆమ్ ఆద్మీ పార్టీ చీఫ్ విప్‌గా నియమితులయ్యాడు.

దిలీప్ పాండే 2025 ఢిల్లీ శాసనసభ ఎన్నికలకు ముందు రాజకీయాలకు దూరంగా ఉంటానని ప్రకటించాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు